Държавен вестник, бр. 19, 2011 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  19
92. Приоритет за гарантиране на енергийната 
ни сигурност е изграждането и поддържането на 
междусистемни връзки с мрежите на съседни 
държави, както и разширяване капацитета на 
газови хранилища.
93. Република България подкрепя развитието 
на международните енергийни проекти в рам­
ките на „Южен коридор“, на първо място сред 
които е проектът НАБУКО, който е приоритет 
на ЕС. Подкрепяме и международния енергиен 
проект „Южен поток“. Осъществяването им се 
съпровожда с експертиза за сигурност – граж­
данска, обществена, екологична и национална. 
94. Развитието на ядрената енергетика има 
стратегическо значение за националната ни 
сигурност. Изграждането на нови мощности 
се подкрепя институционално предвид това, 
че е перспективен ресурс за производство на 
беземисионна електрическа енергия и поради 
натрупания успешен опит и професионален ка­
пацитет. При развитието є стриктно се спазват 
изискванията за управление на ядрените отпа­
дъци и извеждане от експлоатация и мерките 
за сигурност.
95. Приоритет в политиката за енергийна 
сигурност е повишаване на енергийната ефек­
тивност и насърчаване на енергоспестяването. 
В страната е налице огромен потенциал за ико­
номия на енергия при нейното производство, 
пренос и потребление. Оползотворяването на 
този потенциал допринася за ускорен икономи­
чески растеж, без да се увеличава зависимостта 
от внос на енергия. Република България си 
поставя за цел значително намаляване на енер­
гийния интензитет на брутния вътрешен продукт 
чрез подпомагане на политики, насочени към 
финансово стимулиране на енергийната ефек­
тивност, развитие на пазара на енергоефективни 
продукти и услуги, прилагане на регулаторни 
мерки и други механизми. 
96. Енергийната сигурност на страната и 
повишаването на качеството на околната среда 
зависят от реализирането на политиката на 
Република България за увеличаване на дела в 
енергопроизводството на възобновяеми и алтер­
нативни енергийни източници и заместването 
на електрическата енергия с природен газ.
97. Страната съдейства за технологичното 
развитие по отношение на ефективността на 
производството и внедряването на чисти въг­
лищни технологии, както и за прилагането на 
технологични постижения, които са в съответ­
ствие с европейските изисквания и собствените 
икономически възможности. 
98. Енергийната ни политика се основава на 
балансиран подход при комплексното изпол­
зване на възобновяеми енергийни източници, 
ядрена енергия, природен газ, въглищни тех­
нологии и ВЕЦ за гарантиране на енергийната 
сигурност и икономическата ефективност.
99. Република България провежда ясна и 
последователна регулаторна политика за гаран­
тиране интересите на националната сигурност, 
обществото и гражданите при функциониране 
и развитие на енергийните мощности, на пре­
носната и разпределителните мрежи. 
100. Изграждането на значимите енергийни 
проекти изисква както експертиза за влия­
нието върху националната сигурност, така и 
екологична оценка и оценка за съвместимост 
с предмета и целите за опазване на защитените 
зони, за гарантиране сигурността на гражданите, 
обществото и държавата.
101. Ресурсното управление на енергийната 
сигурност придобива първостепенно значение. 
Управлението на ресурсите е част от страте­
гията за предотвратяване на кризисни ситу­
ации и условие за надеждно функциониране 
на ключовата и критичната инфраструктура: 
енергийна, транспортна, комуникационна и 
информационна.
102. Република България изпълнява ангажи­
ментите по Директивата за защитата на европей­
ската и националната критична инфраструктура, 
което включва задължително възможности за 
съвместна дейност между публичния и частния 
сектор, базирани на взаимен интерес и експертни 
умения на партньорите за гарантиране защи­
тата на обществените интереси и потребности 
чрез ефективно разпределение на средствата, 
рисковете и ползите в този процес.
Политика за сигурност в отношенията 
човек – природа
103. Политиката за сигурност се изразява 
в изпълнение на стандартите за екологична 
експертиза и защита и в присъединяване към 
глобални или регионални инициативи и еко­
логични проекти, насочени към подобряване 
качеството на околната среда и защита на 
екологичната сигурност.
104. Съществен аспект в защитата на еко­
логичната сигурност е предотвратяването, 
овладяването и преодоляването на последствия 
от промишлени аварии с изпускане на вредни 
емисии, трансгранично замърсяване на възду­
ха, водите и крайбрежната ивица, както и при 
наличие на заплаха за терористична дейност с 
използване на оръжия за масово унищожение.
105. Управлението на водните ресурси на 
страната се осъществява на основата на единна 
информационна система чрез междуинституци­
онален механизъм за планиране, наблюдение 
и оценка.
106. Усилията се насочват и към създаване 
на работеща система за овладяване и преодоля­
ване на последствията от природните бедствия с 
активното съдействие на гражданите и техните 
организации.